CELEX: C2005/193/03
Language: da
Date: 2005-08-06 00:00:00
Title: Domstolens dom (Tredje Afdeling) af 16. juni 2005 i sag C-125/02, Europa-Parlamentet mod HDI International (Voldgiftsbestemmelse — forsikringsaftale — opsigelse på grund af forøget forsikringsrisiko — uberettiget — kontraktretligt ansvar — erstatning)

6.8.2005   
            
            
               DA
            
            
               Den Europæiske Unions Tidende
            
            
               C 193/2
            
         
      DOMSTOLENS DOM
   
   (Tredje Afdeling)
   af 16. juni 2005
   i sag C-125/02, Europa-Parlamentet mod HDI International (1)
   
   (Voldgiftsbestemmelse - forsikringsaftale - opsigelse på grund af forøget forsikringsrisiko - uberettiget - kontraktretligt ansvar - erstatning)
   (2005/C 193/03)
   Processprog: fransk
   I sag C-125/02, Europa-Parlamentet (befuldmægtigede: D. Petersheim, O. Caisou-Rousseau og M. Ecker) mod HDI International (avocats: J.-L. Fagnart og L. Vael), angående et søgsmål i henhold til artikel 238 EF, anlagt den 5. april 2002, har Domstolen (Tredje Afdeling), sammensat af afdelingsformanden, A. Rosas, og dommerne R. Schintgen (refererende dommer) og K. Schiemann, generaladvokat: P. Léger; justitssekretær: ekspeditionssekretær M. Múgica Arzamendi, den 16. juni 2005 afsagt dom, hvis konklusion lyder således:
   
               1.
            
            
               Den opsigelse af forsikringsaftale nr. 5.013.347, som HDI International meddelte Europa-Parlamentet den 30. oktober 2001 samt den 13. og den 20. november 2001, er en uberettiget opsigelse af aftalen.
            
         
               2.
            
            
               HDI International erstatter det tab, som Europa-Parlamentet har lidt som følge af den uberettigede opsigelse af aftale nr. 5.013.347.
            
         
               3.
            
            
               Det beløb, der skal betales i erstatning for det tab, som HDI International har påført Europa-Parlamentet, beregnes ved, at beløbet på 389 291,73 EUR multipliceres med den procentsats af præmien, som HDI International ville have modtaget af den samlede præmie som Europa-Parlamentet ifølge forsikringerne for 2002 skulle have betalt til de fire coassurandører, og ved fra det således opnåede beløb at fratrække det beløb, som den pågældende institution i 2002 skulle have betalt til HDI International i forbindelse med dækningen af dens aktiver i Frankrig mod samtlige materielle skader.
            
         
               4.
            
            
               Det beløb, som HDI International skal betale Europa-Parlamentet, tilskrives den i Frankrig fastsatte lovbestemte rente med virkning fra den 4. april 2002.
            
         
               5.
            
            
               HDI International betaler sagens omkostninger.
            
         
      (1)  EFT C 144 af 15.6.2002.